Төсөл

**МОНГОЛ УЛСЫН ХУУЛЬ**

2024 оны … сарын Улаанбаатар

...-ны өдөр хот

**ӨМГӨӨЛЛИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Өмгөөллийн тухай хуулийн 30 дугаар зүйлийн 30.3 дахь хэсгийн “хууль зүйн асуудал эрхэлсэн төрийн захиргааны төв байгууллагаас баталсан” гэснийг “нь Хуульчийн эрх зүйн байдлын тухай хуульд заасан журмын дагуу Хуульчдын холбоонд, энэ хуульд заасан” гэж өөрчилсүгэй.

**2 дугаар зүйл.**Энэ хуулийг 2024 оны ... сарын ...-ны өдрөөс эхлэн дагаж мөрдөнө.

Гарын үсэг

**ДЭЛГЭРЭНГҮЙ ТАНИЛЦУУЛГА**

Өмгөөллийн тухай хуульд өөрчлөлт оруулах тухай хуулийн төслийн талаар

Өмгөөллийн тухай хуулийн 30 дугаар зүйлийн 30.2 дахь хэсэгт “Гадаадын аль нэг улсад өмгөөллийн үйл ажиллагаа эрхлэх эрх авсан гадаад улсын болон Монгол Улсын харьяат өмгөөлөгч зөвхөн эрх олгосон улсын хууль тогтоомж болон олон улсын эрх зүйд хамаарах асуудлаар өмгөөллийн үйл ажиллагаа эрхэлнэ.” гэж, мөн зүйлийн 30.3 дахь хэсэгт “Энэ хуулийн 30.2-т заасан өмгөөлөгч хууль зүйн асуудал эрхэлсэн төрийн захиргааны төв байгууллагаас баталсан журмын дагуу Өмгөөлөгчдийн Холбоонд бүртгүүлснээр Монгол Улсын нутаг дэвсгэрт өмгөөллийн үйл ажиллагаа эрхлэх эрхтэй болох бөгөөд хуульд тусгайлан зохицуулснаас бусад тохиолдолд энэ хуульд заасан ерөнхий нөхцөл, шаардлагын дагуу өмгөөллийн үйл ажиллагаа эрхэлнэ.” гэж тус тус заасан болно.

Гэтэл Хуульчийн эрх зүйн байдлын тухай хуулийн 36 дугаар зүйлийн 36.11 дэх хэсэг “36.11.Хуульчийн мэргэжлийн үйл ажиллагаа эрхлэх зөвшөөрлийг гадаад улсад авсан иргэн Монгол Улсад уг үйл ажиллагааг эрхлэхтэй холбоотой харилцааг хууль зүйн асуудал эрхэлсэн Засгийн газрын гишүүний баталсан журмаар зохицуулна.” гэж заасан журам батлах эрх олгосон заалтыг хүчингүй болгож журмаар зохицуулж байсан харилцааг хуульд тусгахаар төсөл боловсруулсантай холбоотойгоор Өмгөөллийн тухай хуулийн 30 дугаар зүйлийн 30.3 дахь хэсгийг дээрх өөрчлөлттэй уялдуулан өөрчлөн найруулахаар хуулийн төслийг боловсрууллаа.